Eišiškių herbas

Eišiškių herbas – pagrindinis Eišiškių miesto ir Eišiškių seniūnijos (Šalčininkų rajono savivaldybė) heraldikos atributas.

 Aprašas 

Herbo mėlyname lauke vaizduojama ant sidabrinio pusmėnulio stovinti ir prie krūtinės kūdikėlį Jėzų laikanti Švč. Mergelė Marija. Ją supa liepsnojantis aukso spindulių ir šešiakampių žvaigždučių ratas. Abi figūros natūralios spalvos su aukso karūnomis. Marijos drabužiai sidabriniai, kraštai papuošti auksu.Eišiškių seniūnijos pastatą puošia herbas. 2011-04-27, Salcininkai.lt (tikrinta 2025-08-27).

 Istorija 

Eišiškių miesto savivalda turbūt susikūrė Ketverių metų seimo laikotarpiu, kadangi 1792 m. minimi laisvojo miesto pareigūnai. Svarstant Eišiškių simboliką, vietos gyventojams pageidaujant, nutarta vaizduoti Švč. Mergelę Mariją su kūdikėliu. Šis motyvas pasirinktas neatsitiktinai. Eišiškėse Švč. Mergelę Mariją garbina iš seno. Ji yra tapusi Eišiškių parapijos globėja, be to, bažnyčioje saugomas pagarsėjęs jos paveikslas.

Lietuvos Respublikos Prezidentas herbą 1997 m. gruodžio 9 d. patvirtino dekretu Nr. 1471. Herbo etalono autorius – dailininkas Arvydas Každailis.

 Šaltiniai 

Kategorija:Eišiškės
Kategorija:1997 m. patvirtinti Lietuvos gyvenviečių herbai
Kategorija:Šalčininkų rajono savivaldybės gyvenviečių herbai
Kategorija:Lietuvos miestų herbai